nahid-hub/BLUGE-bengali-wikipedia-section-title-prediction huggingface dataset:
দিঘা পূর্ব মেদিনীপুর জেলার একটি সমুদ্র সৈকত শহর এবং বঙ্গোপসাগরের উত্তর দিকে, পশ্চিমবঙ্গের সবচেয়ে জনপ্রিয় সমুদ্রতীরবর্তী পর্যটন কেন্দ্র। দীঘা সৈকত জন্য বিখ্যাত। দীঘা পরিদর্শনে প্রতি বছর হাজার হাজার পর্যটক আসে।

দীঘার প্রকৃত নাম বীরকুল যা অষ্টাদশ শতকের শেষভাগে অবিস্কৃত হয়। ভাইসরয় ওয়ারেন হেস্টিংস এর লেখা একটি চিঠিতে এটিকে 'প্রাচ্যের ব্রাইটন' বলে উল্লিখিত দেখা যায়। ১৯২৩ সালে জন ফ্রাঙ্ক স্মিথ নামে এক ব্রিটিশ ভ্রমণকারী এখানকার সৌন্দর্যে মুগ্ধ হয়ে দীঘায় বসবাস শুরু করেন। তার লেখালেখির ফলে দীঘা সম্পর্কে মানুষের আগ্রহ বৃদ্ধি পায়। ভারতের স্বাধীনতার পর তিনি পশ্চিমবঙ্গের তৎকালীন মুখ্যমন্ত্রী শ্রী ডঃ বিধানচন্দ্র রায়কে উৎসাহ দেন এখানে পর্যটন সুবিধা বৃদ্ধি করতে।

সঠিক অনুচ্ছেদ শিরোনাম কোনটি?
titleA. দীঘা
titleB. ইতিহাস
titleC. ভ্রমণব্যবস্থা
titleD. তমলুক (তাম্রলিপ্ত)
উত্তর: titleA
মহীশূর বিশ্ববিদ্যালয়ে পড়ার সময় তিনি স্বরাজ্য নামক একটি পত্রিকায় কার্টুনিস্ট হিসেবে এবং এছাড়া পৌরাণিক চরিত্র নারদের ওপর ভিত্তি করে নির্মিত একটি অ্যানিমেটেড চলচ্চিত্রে কাজ করেন। এছাড়া এই সময় তিনি ব্লিৎজ, দ্য হিন্দু, স্বতন্ত্র প্রভৃতি সংবাদপত্রে কার্টুন চিত্রশিল্পী হিসেবে যোগ দেন। এছাড়া তিনি কোরভঞ্জি নামক কন্নড় ভাষার একটি ব্যঙ্গ পত্রিকাতেও কার্টুন চিত্রশিল্পী হিসেবে কাজ করেন। তার জীবনের প্রথম কোন পত্রিকার সর্বক্ষণের কর্মী হিসেবে তিনি বম্বে শহরে দ্য ফ্রি প্রেস জার্নাল পত্রিকার জন্য রাজনৈতিক কার্টুনিস্ট পদে যোগ দেন। এই সময় বাল ঠাকরে তার কার্টুনিস্ট সহকর্মী ছিলেন। লক্ষ্মণ পরবর্তীকালে দ্য টাইমস অব ইন্ডিয়ার বম্বে অফিসে যোগদান করেন ও জীবনের পরবর্তী পঞ্চাশ বছর এই সংবাদপত্রের কার্টুনিস্ট হিসেবে কাজ করেন। এই সময় তিনি তার "দ্য কমন ম্যান" কার্টুন চরিত্রটি সৃষ্টি করেন। একজন সাধারণ ভারতীয়ের চোখ দিয়ে ভারতীয় গণতন্ত্রের গড়ে ওঠার কাহিনী তিনি এই চরিত্রের মাধ্যমে ফুটিয়ে তোলেন। রাজনৈতিক ব্যক্তিত্বদের ব্যঙ্গচিত্রের মধ্যে দিয়ে দুর্নীতির বিরুদ্ধে "দ্য কমন ম্যান" চরিত্রটি একটি দুর্নীতি বিরোধী প্রতিবাদের প্রতীক হিসেবে পরিণত হয়।

১৯৫৪ খ্রিষ্টাব্দে তিনি এশিয়ান পেন্টস কোম্পানির জন্য তিনি গাট্টু নামক একটি জনপ্রিয় ম্যাসকট সৃষ্টি করেন। 
এছাড়া তিনি "দ্য হোটেল রিভিয়েরা" সহ বেশ কিছু উপন্যাসও রচনা করেন। তার কার্টুন চরিত্রগুলি মিস্টার অ্যান্ড মিসেস ৫৫ সহ বেশ কিছু হিন্দি এবং কামরাজ নামক তেলুগু চলচ্চিত্রে দৃশ্যায়িত করা হয়। তার সৃষ্ট কার্টুন চরিত্রগুলি মালগুড়ি ডেজ নামক বিখ্যাত টেলিভিশন ধারাবাহিকেও দেখানো হয়।

সঠিক অনুচ্ছেদ শিরোনাম কোনটি?
titleA. শেষ জীবন
titleB. কর্মজীবন
titleC. পারিবারিক জীবন
titleD. পুরস্কার ও সম্মাননা
উত্তর: titleB
মঠবাড়িয়া পৌরসভার আয়তন ৪ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।

সঠিক অনুচ্ছেদ শিরোনাম কোনটি?
titleA. প্রশাসনিক অবকাঠামো
titleB. জনসংখ্যার উপাত্ত
titleC. শিক্ষা
titleD. ইতিহাস
উত্তর: titleA
হুসাইন ১৯২৯ সালের নভেম্বরে ভারতের পাঞ্জাবে অমৃতসরে জন্মগ্রহণ করেন। শৈশবকালে তিনি কারোল বাগে (দিল্লীর প্রতিবেশী এলাকা) প্রাথমিক জীবন অতিবাহিত করেন। তিনি ১৯৪৭ সালে ভারতের অমৃতসর থেকে পাকিস্তানে স্থানান্তরিত হন। বিবাহিত জীবনে হুসাইনের ৪জন সন্তান রয়েছে; এর মধ্যে থেকে ২টি কন্যা এবং ২টি পুত্রসন্তান রয়েছে। ক্রিকেট বিষয়ক ফটোসাংবাদিক ইকবাল মুনির তার সন্তান।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. মৃত্যু
titleD. ক্রিকেট
উত্তর: titleB
সমগ্র খেলোয়াড়ী জীবনে ত্রিশটি টেস্ট ও বাইশটি একদিনের আন্তর্জাতিকে অংশগ্রহণের সুযোগ হয় তার। ১৯৭৩ সালে ওয়েস্ট ইন্ডিজের বিপক্ষে একদিনের আন্তর্জাতিকে অংশ নেন। ঐ বছরই তিনি ক্রিকেট রাইটার্স ক্লাব কর্তৃক বর্ষসেরা তরুণ ক্রিকেটারের পুরস্কার লাভ করেন।

১৯৭৪ সালে সফরকারী ভারতের বিপক্ষে তিন টেস্টের সিরিজে অংশগ্রহণের জন্য মাইক ডেনিসের নেতৃত্বাধীন ইংরেজ দলের সদস্যরূপে মনোনীত হন। ৬ জুন, ১৯৭৪ তারিখে ভারতের বিপক্ষে টেস্ট অভিষেক ঘটে মাইক হেনড্রিকের। ১৯৭৪ সালে ভারতের বিপক্ষে নিজস্ব সেরা টেস্ট বোলিং পরিসংখ্যান গড়েন ৪/২৮। বিপুলসংখ্যক টেস্ট উইকেট পেলেও কোন ইনিংসেই পাঁচ উইকেট লাভ না করার রেকর্ড গড়েন। একই বছর পাকিস্তানের বিপক্ষে দুই টেস্টে অংশগ্রহণ করেন তিনি। ১৯৭৪-৭৫ মৌসুমের শীতকালে মেরিলেবোন ক্রিকেট ক্লাবের (এমসিসি) সদস্যরূপে অস্ট্রেলিয়া ও নিউজিল্যান্ড সফরে যান। সেখানে তিন টেস্টে অংশগ্রহণ করেন মাইক হেনড্রিক।

১৯৭৬ সালে ওয়েস্ট ইন্ডিজের বিপক্ষে দুই খেলায় অংশ নেন। ১৯৭৭ সালে অ্যাশেজ সিরিজে অস্ট্রেলিয়ার বিপক্ষে তৃতীয়, চতুর্থ ও পঞ্চম টেস্টে খেলার সুযোগ পান। ফেব্রুয়ারি, ১৯৭৮ সালে স্বাগতিক নিউজিল্যান্ডের বিপক্ষে এক খেলায় অংশগ্রহণের পর নিজদেশে একই দলের বিপক্ষে দুই টেস্টে অংশ নেন।

১৯৭৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা পান। ১৯৮৭৮-৭৯ মৌসুমে অস্ট্রেলিয়া সফরে যান। অ্যাশেজ সিরিজের পাঁচ টেস্টে খেলেন। ঐ সিরিজে উনিশ উইকেট পেয়েছিলেন তিনি। ১৯৭৯ সালের গ্রীষ্মে ভারতের বিপক্ষে চার খেলায় অংশ নেন। ১৯৮০ সালে ওয়েস্ট ইন্ডিজের বিপক্ষে একটিমাত্র টেস্ট খেলার সুযোগ পান। ১৯৮১ সালের অস্ট্রেলিয়ার বিপক্ষে সর্বশেষ টেস্টে অংশগ্রহণ করেন মাইক হেনড্রিক।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. মূল্যায়ন
উত্তর: titleC
নিউ ইয়র্কে ৬২ টি শহর রয়েছে। রাজ্যের বৃহত্তম শহর এবং যুক্তরাষ্ট্রে সর্বাধিক জনবহুল শহর হ'ল নিউ ইয়র্ক সিটি, যেখানে পাঁচটি কাউন্টি রয়েছে (প্রত্যেকটি বরো নিয়ে সমবিত): ব্রঙ্কস, নিউ ইয়র্ক কাউন্টি (ম্যানহাটন), কুইন্স, কিংস কাউন্টি (ব্রুকলিন) এবং রিচমন্ড কাউন্টি (স্টেটেন দ্বীপ)। নিউ ইয়র্ক সিটিতে রাজ্যের জনসংখ্যার দুই-পঞ্চমাংশেরও বেশি লোক রয়েছে। রাজ্যের রাজধানী আলবানি নিউ ইয়র্ক রাজ্যের ষষ্ঠ বৃহত্তম শহর। সবচেয়ে ছোট শহরটি ওনিডা কাউন্টির শেরিল। হ্যাম্পস্টেড রাজ্যের সর্বাধিক জনবহুল নগর; যদি এটি একটি শহর হয়, এটি ৭,০০,০০০ জনেরও বেশি বাসিন্দা সহ নিউ ইয়র্ক রাজ্যের দ্বিতীয় বৃহত্তম শহর হবে।

মার্কিন যুক্তরাষ্ট্রের আদমশুমারি ব্যুরো অনুসারে নিউ ইয়র্কে ১৩ টি মহানগর অঞ্চল রয়েছে। প্রধান মেট্রো অঞ্চলগুলির মধ্যে রয়েছে নিউ ইয়র্ক সিটি, বাফেলো, রচেস্টার, রাজধানী জেলা (আলবানি, শেনেকাটাডে এবং ট্রয়), পোফকিপসি, সেরাকিউস, ইউটিকা এবং বিংহ্যাম্টন।

সঠিক অনুচ্ছেদ শিরোনাম কোনটি?
titleA. শহর ও নগর
titleB. উদ্ভিদ ও প্রাণীজগত
titleC. নেটিভ আমেরিকান ইতিহাস
titleD. ইতিহাস
উত্তর: titleA
হিজরি বর্ষপঞ্জী অনুসারে রমজান মাসের শেষে শাওয়াল মাসের ১ তারিখে ঈদুল ফিতর উৎসব পালন করা হয়। তবে এই পঞ্জিকা অনুসারে কোনও অবস্থাতে রমজান মাস ৩০ দিনের বেশি দীর্ঘ হবে না। চাঁদ দেখা সাপেক্ষে রমজানের সমাপ্তিতে শাওয়ালের প্রারম্ভ গণনা করা হয়। ঈদের আগের রাতটিকে ইসলামী পরিভাষায় ‍‍লাইলাতুল জায়জা‌ (অর্থ: পুরস্কার রজনী) এবং চলতি ভাষায় "চাঁদ রাত" বলা হয়। শাওয়াল মাসের চাঁদ অর্থাৎ সূর্যাস্তে একফালি নতুন চাঁদ দেখা গেলে পরদিন ঈদ হয়, এই কথা থেকেই চাঁদ রাত কথাটির উদ্ভব। ঈদের চাঁদ স্বচক্ষে দেখে তবেই ঈদের ঘোষণা দেয়া ইসলামী বিধান। আধুনিক কালে অনেক দেশে গাণিতিক হিসাবে ঈদের দিন নির্ধারিত হলেও বাংলাদেশে ঈদের দিন নির্ধারিত হয় দেশের কোথাও না-কোথাও চাঁদ দর্শনের ওপর ভিত্তি করে জাতীয় চাঁদ দেখা কমিটির সিদ্ধান্ত অনুসারে। দেশের কোনো স্থানে স্থানীয় ভাবে চাঁদ দেখা গেলে যথাযথ প্রমাণ সাপেক্ষে ঈদের দিন ঠিক করা হয়। মুসলমানদের জন্য ঈদের পূর্বে পুরো রমজান মাস রোজা রাখা হলেও ঈদের দিনে রোজা রাখা নিষিদ্ধ বা হারাম।

সঠিক অনুচ্ছেদ শিরোনাম কোনটি?
titleA. তারিখ
titleB. ঈদ উৎসব
titleC. ঈদের নামায
titleD. ঈদের গান
উত্তর: titleA
হিব্রু শব্দ "তোরাহ" মূল শব্দটি ירה (ইউরহা) থেকে এসেছে, যার অর্থ দাড়ায় "নির্দেশনা/শিক্ষার জন্য"। এছাড়াও বিভিন্ন অনুবাদে তোরাহ শব্দের অর্থ হচ্ছে শিক্ষা, উপদেশমালা, নির্দেশাবলী, সর্বজন গ্রাহ্য নিয়মনীতি, ব্যাবস্থাপনা ইত্যাদি।

রাব্বাইয়ানিক ইহুদীবাদের লিখিত নিয়মনীতি ও মৌখিক নিয়মনীতি বোঝানোর জন্য "তোরাহ" শব্দটি ব্যবহৃত হয়ে থাকে। ইহুদী ধর্ম পালন এবং ধর্মীয় শিক্ষার প্রচার ও প্রসার করার "তোরাহ" মূলগ্রন্থ হিসেবে বিবেচিত হয়ে থাকে।

সঠিক অনুচ্ছেদ শিরোনাম কোনটি?
titleA. আদি পুস্তক
titleB. যাত্রাপুস্তক
titleC. সুচিপত্র
titleD. শব্দার্থ এবং নামসমুহ
উত্তর: titleD
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। আগরপাড়া রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

আগরপাড়া রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. রেলপথ
titleB. অবস্থান
titleC. পরিকাঠাম
titleD. প্রশাসন ও নিরাপত্তার ব্যবস্থা
উত্তর: titleC
১৯২৯-৩০ মৌসুম থেকে ১৯৪০-৪১ মৌসুম পর্যন্ত জ্যাক ব্যাডককের প্রথম-শ্রেণীর খেলোয়াড়ী জীবন চলমান ছিল। তাসমানিয়ার ডেলোরেইন এলাকার এক্সটনে জন্মগ্রহণকারী জ্যাক ব্যাডকক তাসমানিয়ার পক্ষে প্রথম-শ্রেণীর ক্রিকেটে অংশ নেন। ১৯২৯-৩০ মৌসুমে মাত্র ১৫ বছর বয়সে অভিষেক ঘটে তার। এরফলে দ্বিতীয় সর্বকনিষ্ঠ ক্রিকেটারের সম্মাননা লাভ করেন। ১৯৩২-৩৩ মৌসুমে লন্সেসটনে এমসিসি দলের বিপক্ষে দূর্দান্ত ক্রীড়াশৈলী প্রদর্শন করেছিলেন। তাসমানিয়ার সদস্যরূপে ব্যাটিং উদ্বোধনে নেমে ৫৭ ও অপরাজিত ৪৩ রানের ইনিংস খেলেছিলেন।

১৯৩৩-৩৪ মৌসুমে পাঁচটি প্রথম-শ্রেণীর খেলায় অংশ নিয়ে ৮৯.২২ গড়ে ৮০৩ রান তুলেন। ভিক্টোরিয়া বুশর‍্যাঞ্জার্সের বিপক্ষে তিন খেলায় ২৪, ১০৭, ২৭৪, অপরাজিত ৭১, ১০৪ ও ৪০ রান তুলেন। ইংল্যান্ড গমনকল্পে অস্ট্রেলিয়া একাদশের বিপক্ষে দুই খেলায় ১০৫, ২৪, ৪৭ ও ৬ রান সংগ্রহ করেন। ঐ মৌসুমে সকল স্তরের ক্রিকেটে অংশ নিয়ে ৯৮.৫০ গড় ১৯৭০ রান পেয়েছিলেন তিনি। ক্ল্যারি গ্রিমেটের পরামর্শক্রমে জুন, ১৯৩৪ সালে অ্যাডিলেডে চলে যান। সেখানে তিনি আসবাবপত্র বিক্রয়কর্মীর চাকুরী নেন।

১৯৩৪-৩৫ মৌসুমে সাউথ অস্ট্রেলিয়ার সদস্যরূপে প্রথম খেলেন। ৩৯.৭৬ গড়ে ৫১৭ রান পান। ১৯৩৫-৩৬ মৌসুমে ৮৬.৭৫ গড়ে ৬৯৪ রান করেন। তন্মধ্যে, ভিক্টোরিয়ার বিপক্ষে মৌসুমের শেষ খেলায় ৩২৫ রানের ইনিংস খেলেছিলেন। ফলশ্রুতিতে ইনিংস ব্যবধানে জয় পায় তার দল।
১৯৩৬-৩৭ মৌসুমের শুরুতে এমসিসির বিপক্ষে ওয়েস্টার্ন অস্ট্রেলিয়া সম্মিলিত একাদশের সদস্যরূপে খেলেন। ১৬৭ রান তুলেন তিনি।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. অবসর
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleC
স্টারমার ২০০৭ সালে ভিক্টোরিয়া আলেকজান্ডার নামে একজন সলিসিটর এর সঙ্গে বিবাহবন্ধনে আবদ্ধ হন। তিনি এক পুত্র ও এক কন্যার জনক। তাকে 'স্যার কিয়ের স্টারমার' ডাকা হয়। কারণ তিনি 'আইন ও বিচারের ক্ষেত্রে অবদানের জন্য' ২০১৪ সালে নাইট উপাধি লাভ করেন। তবে তিনি নিজে এই উপাধি ব্যবহার করেন না। তিনি একটি আঞ্চলিক সংবাদপত্র 'হ্যাম এন্ড হাই' কে বলেন "আমি উপাধি বা খেতাবের প্রতি আকৃষ্ট নই।" তিনি আরো বলেন "ডি পি পি হিসেবে দায়িত্ব পালনকালে সবাই আমাকে ডাইরেক্টর বলে সম্বোধন করত এবং আমি বলতাম 'দয়া করে আমাকে ডাইরেক্টর বলবেন না, কিয়ের স্টারমার বলবেন।' এখনো আমাকে এই ধরনের সংগ্রাম করতে হয়।"


সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষা
titleC. ব্যক্তিগত জীবন
titleD. রাজনৈতিক জীবন
উত্তর: titleC
বাংলা ছায়াছবির সঙ্গীত পরিচালক হিসেবে সমর দাস খ্যাতি লাভ করেছেন। ১৯৫০ সালে কলকাতার বাংলা ছবি লটারি’র অন্যতম সঙ্গীত পরিচালক ছিলেন তিনি। এ ছাড়া "মুখ ও মুখোশ", জিঘাংসা প্রভৃতি ছায়াছবির সঙ্গীত পরিচালনা করেন। তিনি বাংলাদেশ বেতার ও বাংলাদেশ টেলিভিশনের দুই হাজারেরও বেশি গানের সুরকার।
১৯৮৫ ও ১৯৯৫ সালে ঢাকায় অনুষ্ঠিত সাফ গেমস সূচনা সঙ্গীতের তিনিই সুরারোপ করেছিলেন।

সঠিক অনুচ্ছেদ শিরোনাম কোনটি?
titleA. সঙ্গীত পরিচালনা
titleB. বাংলাদেশের স্বাধীনতা যুদ্ধ
titleC. জীবন
titleD. মৃত্যু
উত্তর: titleA
"দ্য ইনডিপেন্ডেন্ট" ২০০৬ সালে জানিয়েছে যে নিলসন নেটরেটিংসে দেখা গেছে যে নয় মিলিয়নেরও বেশি ব্রিটিশ পুরুষ প্রাপ্তবয়স্করা ইন্টারনেট পর্ন পরিষেবা ব্যবহার করে। গবেষণায় এক্স-রেটেড সাইটগুলি পরিদর্শনকারী মহিলাদের সংখ্যার এক তৃতীয়াংশ বৃদ্ধির কথাও বলা হয়েছে, ১.০৫ মিলিয়ন থেকে ১.৩৮ মিলিয়ন হয়ে গেছে। ২০০৩ সালের একটি সমীক্ষায় দেখা গেছে যে সমস্ত ব্রিটিশ ইন্টারনেট ব্যবহারকারীর এক তৃতীয়াংশই হার্ডকোর পর্ন দেখে। 

সঠিক অনুচ্ছেদ শিরোনাম কোনটি?
titleA. বৈধতা
titleB. যুক্তরাষ্ট্র
titleC. সমাজে প্রভাব ফেলছে
titleD. যুক্তরাজ্য
উত্তর: titleD
ওয়াকা ওয়াকা গানটি আফ্রিকার সৈনিকদের জন্য পরম্পরাগত "জামিনা মিনা (জাঙ্গালিওয়া)" গানের উপর ভিত্তি করে রচিত হয়। ১৯৮৬ সালে ক্যামেরুনের "গোল্ডেন সাউন্ড ব্যান্ড" দলের হয়ে ম্যাকোসা গানটি গেয়েছিলেন।

শাকিরা-জন হিলের রচনা এবং জন হিলের সহ-পরিচালনায় ওয়াকা ওয়াকা গানটি রচিত হয়েছে। ট্র্যাকে সম্মিলিত সুর নেয়া হয়েছে ১৯৮৬ সালে গীত করা ক্যামেরুনের ব্যান্ড দল গোল্ডেন সাউন্ডের জামিনা মিনা (জাঙ্গালিওয়া) গান থেকে। আফ্রো-কলম্বিয়ান বাদ্যযন্ত্র, "সোকা বিট" এবং দক্ষিণ আফ্রিকার গিটার সহযোগে গাওয়া গানটি বেশ মন কেড়েছে সকলের। গানে আফ্রিকার সুর-লয়ে তরঙ্গাবদ্ধ ছন্দের মাধ্যমে স্বাগতিক মহাদেশের ক্ষিপ্রতা ও শক্তির বহিঃপ্রকাশ ঘটানো হয়েছে। শাকিরার নিম্নমুখী জি৩ থেকে উচ্চ মাত্রার এ৫ স্তরে গলার স্বরের সাথে সামঞ্জস্য রেখে "ডি মেজর" লয় সহযোগে সুরারোপিত করা হয়। বর্তমানকালের "টাইম সিগনেচারের" সাহায্যে গানটিকে সন্নিবেশ করা হয়। এতে প্রতি মিনিটে ১২৮ বিট প্রয়োগ করা হয়। শাকিরা'র নিম্নমুখী জি৩ থেকে উচ্চ মাত্রার এ৫ স্তরে গলার স্বরের সাথে সামঞ্জস্য রেখে ডি মেজর লয় সহযোগে সুরারোপিত করা হয়।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. গ্রহণযোগ্যতা
titleC. ২০১০ ফিফা বিশ্বকাপ
titleD. প্রেক্ষাপট
উত্তর: titleD
"আইন-৪০": উইকেট-রক্ষক - ফিল্ডিং দলের মনোনীত ব্যক্তি হিসেবে তিনি ব্যাটসম্যান ও উইকেটের পিছনে অবস্থান করেন। একমাত্র খেলোয়াড় হিসেবে তিনি গ্লাবস ও পা রক্ষার জন্য অতিরিক্ত সুরক্ষিত আবরণ ব্যবহার করেন।

"আইন-৪১": ফিল্ডার - বোলিং দলের যে-কোন খেলোয়াড় ফিল্ডার নামে পরিচিত। মাঠের যে-কোন জায়গায় বল ধরা, রান করতে না দেয়া বা বাউন্ডারী রক্ষা করা এবং ব্যাটসম্যানকে ক্যাচ বা রান আউটে সহায়তা করতে তিনি প্রস্তুত থাকেন।

সঠিক অনুচ্ছেদ শিরোনাম কোনটি?
titleA. ফিল্ডার
titleB. পরিচ্ছন্ন ও অপরিচ্ছন্ন খেলা
titleC. খেলোয়াড় ও কর্মকর্তা
titleD. খেলার ধরণ
উত্তর: titleA
সন্ত্রাসবাদি হামলা, মিছিল, সমাবেশ ইত্যাদি কারণে ব্রিটিশ সরকার পুনরায় বিষয়টি বিবেচনা করে। শেষপর্যন্ত বঙ্গভঙ্গ রদ করে পূর্ববঙ্গ ও আসাম প্রদেশ বিলুপ্ত করার সিদ্ধান্ত নেয়া হয়। ১৯১১ সালের এপ্রিলে আসামকে পূর্বের ন্যায় কমিশনারের শাসনে ন্যস্ত করা হয়। ১৯১২ সালের এপ্রিলে বাংলা একত্রিত করার কাজ সম্পন্ন হয়। ফলে ঢাকা রাজধানীর মর্যাদা হারায়।

সঠিক অনুচ্ছেদ শিরোনাম কোনটি?
titleA. প্রদেশ বিলুপ্ত
titleB. অবকাঠামো
titleC. লেফটেন্যান্ট গভর্নর
titleD. উন্নয়ন
উত্তর: titleA
শৈশবকাল থেকেই তিনি সর্বদাই স্বপ্ন দেখতেন লেখক হবার। একসময় তিনি শান্তিনিকেতনে গিয়ে রবীন্দ্রনাথ ঠাকুরের আশীর্বাদ গ্রহণসহ তার স্বাক্ষর বা অটোগ্রাফ সংগ্রহ করেন। আঠারো বছর বয়সে নীহাররঞ্জন তার প্রথম উপন্যাস রাজকুমার রচনা করেন। ইংল্যান্ডে অবস্থানকালীন সময়ে তিনি গোয়েন্দা গল্প রচনায় আগ্রহান্বিত হয়ে স্বীয় লেখার উত্তোরন ঘটান এবং আগাথা ক্রিস্টির সাথে সাক্ষাৎ করেন। ভারতে ফিরে এসে তিনি তার ১ম গোয়েন্দা উপন্যাস "কালোভ্রমর" রচনা করেন। এতে তিনি গোয়েন্দা চরিত্র হিসেবে কিরীটি রায়কে সংযোজন করেন যা বাংলা গোয়েন্দা সাহিত্যে এক অনবদ্য সৃষ্টি। পরবর্তীতে কিরীটি তীব্র জনপ্রিয়তা পায় বাঙালি পাঠকমহলে। তিনি বাংলা সাহিত্যে রহস্য কাহিনী রচনার ক্ষেত্রে অপ্রতিদ্বন্দ্বী লেখক ছিলেন।

উপমহাদেশীয় প্রেক্ষাপট ও উপযোগী করে রচিত হয়েছে তার রহস্য উপন্যাসগুলো। বর্মা বা অধুনা মায়ানমার দেশের কথা বার বার ঘুরে ফিরে এসেছে তার রচনায়। এ পর্যন্ত প্রায় পঁয়তাল্লিশটি উপন্যাসকে বাংলা ও হিন্দি ভাষায় চলচ্চিত্রায়ণ করা হয়েছে যথাক্রমে টলিউড ও বলিউডের চলচ্চিত্রাঙ্গনে। এছাড়াও তিনি শিশুদের উপযোগী সাহিত্য পত্রিকা সবুজ সাহিত্যের সম্পাদকের দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. সাহিত্যজীবন
titleC. প্রাথমিক জীবন
titleD. সম্মাননা
উত্তর: titleB
ফ্লোরা হিল হাইস্কুলে অধ্যয়ন করেন। এরপর, বেন্ডিগো সিনিয়র হাইস্কুলে পড়াশুনো করেন। পশ্চিম ইয়র্কশায়ারের মর্লে এলাকায় জন্মগ্রহণ করলেও অস্ট্রেলিয়ায় বড়ো হন। এরপর জন্মসূত্রের কারণে অস্ট্রেলিয়া থেকে পুণরায় ইংল্যান্ডে চলে আসেন। ইয়র্কশায়ারের প্রথম বিদেশী খেলোয়াড় হিসেবে চুক্তিবদ্ধ হন। ঐ সময়ে ইয়র্কশায়ারে কেবলমাত্র জন্মসূত্রে থাকা ক্রিকেটারদেরকেই কেবল নিযুক্ত করতো। তখন অবশ্য ইংরেজ কাউন্টি দলগুলো ইচ্ছে করলে দুইজন বিদেশী খেলোয়াড়কে নিত পারতো। ইতোপূর্বে অস্ট্রেলিয়ায় খেলায় ইংল্যান্ডে ফিরেই খেলার যোগ্যতা পাননি। ফলশ্রুতিতে, ইয়র্কশায়ারে তিনি বিদেশী খেলোয়াড় হিসেবে তালিকাভূক্ত হন।

১৯৯০ সাল থেকে ২০০৭ সাল পর্যন্ত ক্রেগ হোয়াইটের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের শুরুতে অল-রাউন্ডার হিসেবে আবির্ভূত হয়েছিলেন ক্রেগ হোয়াইট। ডানহাতে ব্যাটিংয়ের পাশাপাশি ডানহাতে অফ স্পিনে দক্ষ ছিলেন। তবে, স্পিন বোলিংয়ের ভঙ্গীমায় সন্দিহান হওয়ায় বিশ বছর বয়সে খেলার ধরন পাল্টে ফাস্ট বোলিংয়ের দিকে ধাবিত হন। 

২০০০ সালে অদ্ভূতভাবে নিজেকে স্কারবোরায় দেখতে পান। এ ঘটনায় আকস্মিকভাবে তাকে ক্রিকেটার হিসেবে পুণরুজ্জীবিত করতে সহায়তা করে। কাউন্টিতে বেশ ভালো খেলতে থাকেন। 

২০০৪ সালে ইয়র্কশায়ারের অধিনায়ক হিসেবে মনোনীত হন। ২০০৫ সালে কাউন্টি চ্যাম্পিয়নশীপের দ্বিতীয় বিভাগ থেকে দলের উত্তরণে নেতৃত্ব দেন। তাসত্ত্বেও, ২০০৬ সাল শেষে অধিনায়কত্ব থেকে নিজেকে প্রত্যাহার করেন ও দলের অবনমন থেকে রক্ষা করেন। ১২ বছরের মধ্যে ক্লাবটি সর্বাপেক্ষা বাজে ফলাফল করে। তবে, মাত্র সাতটি খেলায় অংশ নিয়েছিলেন তিনি। পরের বছর দলকে চাঙ্গা করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রথম-শ্রেণীর ক্রিকেট
titleC. মূল্যায়ন
titleD. অবসর
উত্তর: titleB
বিশ শতকের প্রথম ও মধ্যভাগে, উইলিয়াম ফক্সওয়েল অলব্রাইটের মতো প্রাচীন প্রত্নতাত্ত্বিক এবং আলব্রেশট আল্টের মতো বাইবেলের পণ্ডিতগণ বিশ্বাস করতেন যে আদিপুরুষ এবং আদিনারীগণ প্রকৃত ব্যক্তি ছিল অথবা খ্রিষ্টপূর্বাব্দ দ্বিতীয় সহস্রাব্দে "পিতৃতান্ত্রিক যুগে" বসবাসকারী বলে বিশ্বাসযোগ্য ছিল। তবে, ১৯৭০-এর দশকে, ইস্রায়েলের অতীত এবং বাইবেলের সূত্র সংক্রান্ত নতুন বিতর্কে এই মতামতকে প্রশ্নবিদ্ধ করে, এসকল বিতর্কেগুলি পাওয়া যায় থমাস এল থম্পসনের "আদিপুরুষের ঐতিহাসিক আখ্যান" (দ্য হিস্ট্রিক্যাল অব দ্য প্যাট্রিয়ার্শাল ন্যারেটিভ) (১৯৭৪), এবং জন ভ্যান সেটার্সের "ইতিহাস ও ঐতিহ্যে ইব্রাহিম" (আব্রাহাম ইন হিস্ট্রি অ্যান্ড ট্রেডিশান) (১৯৭৫) গ্রন্থসমূহে। থম্পসন, একজন সাহিত্যানুগ পণ্ডিত, যিনি তার প্রত্নতত্ত্ব এবং প্রাচীন গ্রন্থে যুক্তি ভিত্তিক। ২১ শতকের শুরুতে, প্রত্নতাত্ত্বিকগণ আদিপুরুষ ও আদিনারীদের বিশ্বাসযোগ্য ঐতিহাসিক ব্যক্তিত্বে পরিণত করার যে কোন প্রেক্ষাপট পুনরুদ্ধারের আশা ছেড়ে দিয়েছিলেন।

সঠিক অনুচ্ছেদ শিরোনাম কোনটি?
titleA. হিব্রু বাইবেল অনুসারে
titleB. ঐতিহাসিকতা
titleC. মৃত্যু
titleD. পরবর্তীতে হিব্রু বাইবেলের সূত্রে
উত্তর: titleB
ধনী ও অসচ্চরিত্র ভদ্রলোক রোডারিগো তাঁর বন্ধু এনসাইন ইয়াগোর কাছে অভিযোগ জানালেন যে, সেনেটর ব্রাবানশিওর কন্যা ডেসডিমোনার সঙ্গে ভেনেসীয় সেনাবাহিনীর মুর-জাতীয় জেনারেল ওথেলোর গোপন বিবাহ সম্পর্কে ইয়াগো তাঁকে কিছুই জানাননি। এই ঘটনায় রোডারিগো মনঃক্ষুণ্ণ হয়েছিলেন। কারণ, ডেসডিমোনকে তিনি ভালোবাসতেন এবং ব্রাবানশিওর কাছে তাঁর কন্যাকে বিবাহের প্রস্তাবও দিয়েছিলেন।

ইয়াগো ওথেলোকে অপছন্দ করতেন। কারণ, তিনি ক্যাসিও নামে এক যুবককে তাঁর থেকে উচ্চপদে উন্নীত করেছিলেন। এই ক্যাসিওকে ইয়াগো তাঁর নিজের তুলনায় কম দক্ষ সৈনিক মনে করতেন। তাই তিনি ওথেলোর বিরুদ্ধে প্রতিশোধ গ্রহণের জন্য যে পরিকল্পনা করেছিলেন, তা খুলে বললেন রোডারিগোকে। ইয়াগো তাঁকে এই বলে আশ্বস্ত করলেন যে, রোডারিও যদি ব্রাবানশিওকে তাঁর মেয়েকে প্ররোচিত করার কথা জানিয়ে উসকে দেন, তাহলে তাঁদের উদ্দেশ্য সিদ্ধ হবে। এদিকে চুপিসাড়ে বেরিয়ে ইয়াগো খুঁজে বার করলেন ওথেলোকে। তারপর তাঁকে সতর্ক করে বললেন যে, ব্রাবানশিও তাঁর খোঁজে আসছেন।

রোডারিগোর প্ররোচনায় ব্রাবানশিও ক্রুদ্ধ হলেন। ওথেলোর মুখোমুখি না হওয়া পর্যন্ত তিনি শান্তি পাচ্ছিলেন না। কিন্তু ওথেলোর বাসভবনে গিয়ে তিনি দেখলেন, সেখানে চারিদিকে হিংসাত্মক ঘটনা প্রতিরোধের জন্য ভেনিসের ডিউকের রক্ষীরা মোতায়েন রয়েছে। খবর এসে পৌঁছালো যে, তুর্কিরা সাইপ্রাস আক্রমণ করতে চলেছে। সেনেটরদের পরামর্শ দেওয়ার জন্য ওথেলোকে ডাক পাঠানো হল। বাধ্য হয়েই ব্রাবানশিওকে ওথেলোর সঙ্গে ডিউকের বাসভবনে যেতে হল। সেখানে ব্রাবানশিও ওথেলোর বিরুদ্ধে জাদুবিদ্যার মাধ্যমে ডেসডিমোনাকে প্রলুব্ধ করার অভিযোগ আনলেন।

ভেনিসের ডিউক, ব্রাবানশিওর আত্মীয় লোডোভিকো ও গ্র্যাটিয়ানো এবং অন্যান্য সেনেটরদের সামনে আত্মপক্ষ সমর্থন করতে গিয়ে ওথেলো বলেন যে, ভেনিসে আসার আগে তাঁর জীবনের দুঃখজনক কাহিনি শুনে ডেসডিমোনা তাঁর প্রতি অনুরক্ত হয়ে পড়ে। কোনও জাদুমন্ত্রে তিনি ডেসডিমোনাকে বশ করেননি। সেনেট তাঁর বক্তব্যে সন্তুষ্ট হয়। ডেসডিমোনাও স্বীকার করেন যে, ওথেলোকে তিনি ভালোবাসেন। কিন্তু ব্রাবানশিও যাওয়ার আগে ওথেলোকে বলে যান যে, ডেসডিমোনা একদিন তাঁর সঙ্গেও বিশ্বাসঘাতকতা করবে: "যদি তোমার চোখ থাকে, তাহলে দেখে নিও, মুর:/নিজের বাবাকে সে ঠকিয়েছে, এবং তোমাকেও ঠকাতে পারে," (প্রথম অঙ্ক, তৃতীয় দৃশ্য)। ইয়াগো তখনও সেই ঘরে ছিলেন। তিনি ব্রাবানশিওর মন্তব্যটি মনে রেখে দেন। ডিউকের নির্দেশ মতো সাইপ্রাস আক্রমণকারী তুর্কিদের বিরুদ্ধে ভেনেসীয় বাহিনীকে নেতৃত্ব দেওয়ার জন্য ওথেলো ভেনিস ত্যাগ করেন। তাঁর সঙ্গে যান তাঁর নববিবাহিতা স্ত্রী, তাঁর নতুন লেফট্যানেন্ট ক্যাসিও, তাঁর এনসাইন ইয়াগো, এবং ডেসডিমোনার পরিচারিকা হিসাবে ইয়াগোর স্ত্রী এমিলিয়া।

সঠিক অনুচ্ছেদ শিরোনাম কোনটি?
titleA. একবিংশ শতাব্দী
titleB. মঞ্চায়নের ইতিহাস
titleC. প্রথম অঙ্ক
titleD. চতুর্থ অঙ্ক
উত্তর: titleC
"জেলাটির উত্তরে ওড়িশা রাজ্যের কন্ধমাল জেলা"৷ "জেলাটির উত্তর পূর্বে(ঈশান) ওড়িশা রাজ্যের গঞ্জাম জেলা"৷ "জেলাটির পূর্বে ওড়িশা রাজ্যের গঞ্জাম জেলা"৷ "জেলাটির দক্ষিণ পূর্বে(অগ্নি), দক্ষিণে ও দক্ষিণ পশ্চিমে(নৈঋত) অন্ধ্রপ্রদেশ রাজ্যের শ্রীকাকুলাম জেলা"৷ "জেলাটির পশ্চিমে ওড়িশা রাজ্যের রায়গড়া জেলা"৷ "জেলাটির উত্তর পশ্চিমে(বায়ু) ওড়িশা রাজ্যের রায়গড়া জেলা"৷

জেলাটির আয়তন ৪৩২৫ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৭৮%৷

সঠিক অনুচ্ছেদ শিরোনাম কোনটি?
titleA. নামকরণ
titleB. অবস্থান
titleC. জনসংখ্যার উপাত্ত
titleD. শিক্ষা
উত্তর: titleB
বিশ্বাস করা হয় যে হুসেনের দুটি কন্যা ছিল যাদের নাম ছিল 'ফাতিমাহ': ফাতিমাহ আল-কুবরা ("বড় ফাতিমাহ") এবং কারবালার যুদ্ধের সময় তিনি ১১ বছর বয়সী ছিলেন এবং ফাতেমা আস-ছুগরা ছিলেন। 

আস-ছুগরা ছিলেন উম্মে ইসহাক বিনতে তালাহার মেয়ে। মনে করা হয় যে তিনি অসুস্থ ছিলেন এবং মদিনায় থেকে গিয়েছিলেন, যখন তার বাবা কারবালার যুদ্ধে অংশ নিয়েছিলেন (৬৮০এসিই)। অবশেষে, তিনি তার খালা জয়নবের সাথে শামে যান। দামেস্কে তাঁর সমাধি থাকায় তিনি সেখানে মারা গেছেন বলে বিশ্বাস করা হয়। 

সঠিক অনুচ্ছেদ শিরোনাম কোনটি?
titleA. ফাতিমাহ আল-কুবরা
titleB. শিয়া আখ্যান
titleC. রুকাইয়া
titleD. ফাতিমাহ আস-ছুগরা
উত্তর: titleD
২০০৬ সালের বিধানসভা নির্বাচনে, সিপিআই (এম) এর অমর বসু ঝাড়গ্রাম বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের শিবেন্দ্র বিজয় মল্লদেবকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মীনা সনাতনী ২০০১ সালে তৃণমূল কংগ্রেসের মাখন লাল বাঙ্গালকে পরাজিত করেন। সিপিআই (এম) এর বুদ্ধদেব ভাকাত ১৯৯৬ সালে কংগ্রেসের চৈতন্য মুর্মুকে এবং ১৯৯১ সালে কংগ্রেসের নিখিল মাইতিকে পরাজিত করেন। সিপিআই (এম) এর অবনী ভূষণ সতপতি ১৯৮৭ সালে কংগ্রেসের ভবেশ মাহাতোকে পরাজিত এবং ১৯৮২ সালে কংগ্রেসের বীরেন্দ্র বিজয় মল্লদেবকে পরাজিত করেন। সিপিআই (এম) এর রামচন্দ্র সতপতি ১৯৭৭ সালে কংগ্রেসের বীরেন্দ্র বিজয় মল্লদেবকে পরাজিত করেন।

সঠিক অনুচ্ছেদ শিরোনাম কোনটি?
titleA. এলাকা
titleB. নির্বাচনী ফলাফল
titleC. ১৯৫৭-১৯৭২
titleD. ১৯৭৭-২০০৬
উত্তর: titleD
ইউরোপের বিভিন্ন দেশের ইউনিভার্সিটিগুলো এক্সিকিউটিভ মাস্টার্স ডিগ্রি প্রোগ্রাম অফার করে থাকে৷ সুইজারল্যান্ডের ইউনিভার্সিটি অব লুগানো কমিউনিকশনের উপর প্রথম ১৯৯৯ সালে এক্সিকিউটিভ মাস্টার অব সাইন্স ডিগ্রি চালু করে৷ ২০০৬ সালে ইউনিভার্সিটি অব লুগানো এক্সিকিউটিভ মাস্টার অব অ্যাডভান্সড স্টাডিজ ইন হিউম্যানিটারিয়ান লজিস্টিকস এন্ড ম্যানেজমেন্ট নামে নতুন একটি এক্সিকিউটিভ ডিগ্রি চালু করে৷

সঠিক অনুচ্ছেদ শিরোনাম কোনটি?
titleA. ইউরোপ
titleB. ভর্তি
titleC. এক্সিকিউটিভ মাস্টার অব সাইন্স ইন কমিউনিকেশন
titleD. ধরণ
উত্তর: titleA
ই.সাকাইয়েন্সিসে এমএইচইটি ভাঙ্গন হয় এমএইচইটিএজের মাধ্যমে টেরেফ্থালিক অ্যাসিড ও ইথাইলিন গ্লাইকলে। এগুলো পরিবেশগতভাবে ক্ষতিহীন যেহেতু তারা ভাঙ্গন আরো হয়ে তৈরি হয় কার্বন-ডাই-অক্সাইড ও পানি। ই.সাকাইয়েন্সিস ব্যাকটেরিয়াম পিইটি উপরিতলে লেগে থাকে ও কাটিনেজের মতো একটা এনজাইম ছাড়ে যার ক্ষমতা হচ্ছে পিইটি ভাঙ্গা।

সঠিক অনুচ্ছেদ শিরোনাম কোনটি?
titleA. মিউটেশনগুলো
titleB. ইতিহাস
titleC. ইসাকাইয়েন্সিস এ এমএইচইটি ভাঙ্গন
titleD. গঠন
উত্তর: titleC
ব্রিটিশ শাসনআমলে ১৯১৪ সালের ডিসেম্বর মাসে এক স্থানীয় আলোচনায় ভিত্তিতে মহর উল্লাহ প্রামাণিক নামক একজন ব্যক্তির ৪০ শতাংশ জমির উপর বিদ্যালয়টি প্রতিষ্ঠার সিদ্ধান্ত নেয়া হয়। বিদ্যালয়ের জন্য মড়িয়া বড় পুকুর পাড়ে জায়গা নির্ধারিত হয়। ১৯১৫ সালে তিন কক্ষ বিশিষ্ট ছন ও টিন দ্বারা বিদ্যালয়টি নির্মাণ করা হয়। প্রাথমিক অবস্থায় বিদ্যালয়টির নামকরণ করা হয় "মড়িয়া গ্রাম্য পাঠশালা" এবং ৩ জন শিক্ষক এবং ২১ জন ছাত্র নিয়ে পাঠদান কার্যক্রম শুরু হয়। ১৯৭৩ সালে বিদ্যালয়টিকে সরকারী করণ করা হয় এবং ৫৮ বছর পর নাম পরিবর্তন করে "মড়িয়া সরকারী প্রাথমিক বিদ্যালয়" রাখা হয়। এরপর বিদ্যালয়ে পাঁচ কক্ষবিশিষ্ট অধাপাকা ঘর নির্মিত হয়। ২০০১ সালে একটি দ্বিতল ভবন নির্মাণের কাজ শুরু হয়, যার তিন কক্ষ বিশিষ্ট একতলা ২০০১ সালে এবং বাকি একতলা ২০০৩ সালে নির্মিত হয়। আরেকটি ৩ কক্ষ বিশিষ্টি একতলা ভবন ২০০৫ সালে নির্মাণ করা হয়। ২০১০ সালে শেষ একটি দিকক্ষ বিশিষ্ট একতলা ভবন নির্মিত হয়। বিদ্যালয়টি ২০১১ সাল থেকে প্রাথমিক শিক্ষা সমাপনী পরীক্ষার কেন্দ্র হিসাবে ব্যবহৃত হয়ে আসছে।

সঠিক অনুচ্ছেদ শিরোনাম কোনটি?
titleA. অনান্য সাফল্য
titleB. শিক্ষক ও ছাত্রছাত্রী
titleC. অর্জন
titleD. ইতিহাস
উত্তর: titleD
১৯৪৮ সালের চলচ্চিত্র "মন্দির" ছিলো নন্দার প্রথম চলচ্চিত্র। তাকে বড় পর্দায় 'বেবী নন্দা' হিসেবে উপস্থাপন করা হতো। "মন্দির", "জাজ্ঞু" এবং "আঙ্গারে" চলচ্চিত্রে নন্দা ১৯৪৮ সাল থেকে ১৯৫৬ সাল পর্যন্ত শিশু চরিত্রে অভিনয় করেছিলেন। নন্দার কাকা ভি শান্তারাম ১৯৫৬ সালের চলচ্চিত্র "তুফান অর দিয়া"তে নন্দাকে অভিনয়ের সুযোগ দিয়েছিলেন। চলচ্চিত্রটি ছিলো এতিম ভাই-বোনের কাহিনী নিয়ে। ১৯৫৭ সালের চলচ্চিত্র "ভাবী"র জন্য নন্দা সর্বপ্রথম শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার এর জন্য মনোনয়ন পেয়েছিলেন। মহানায়ক দেব আনন্দ অভিনীত চলচ্চিত্র "কালা বাজার"এ নন্দা সহ-ভূমিকায় ছিলেন, এবং "ঢুল কা ফুল" চলচ্চিত্রে দ্বিতীয় প্রধান চরিত্রে ছিলেন।
সঠিক অনুচ্ছেদ শিরোনাম কোনটি?
titleA. কর্ম জীবন
titleB. পূর্ব জীবন
titleC. শিশুশিল্পী এবং সহ-ভূমিকায় অভিনয়
titleD. মুখ্য নায়িকা হিসেবে অভিনয়
উত্তর: titleC